open-index/open-wikipedia-markdown huggingface dataset:
Pudasjärven rauhanyhdistys

**Pudasjärven rauhanyhdistys** on Pudasjärvellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen. Seurojen ohjella rauhanyhdistys järjestää lasten ja nuorten pyhäkouluja, päiväkerhoja, raamattuluokkia ja nuorteniltoja. Pudasjärven rauhanyhdistykseen kuului vuonna 2024 noin 320 jäsentä.

## Historia
Lestadiolaisen herätysliikkeen ensimmäiset vaikutteet tulivat pitäjän pohjoislaidalle, nykyisen Ranuan alueelle. Varsinainen liikkeen alku Pudasjärvellä sijoittuu 1850-luvun loppuun. 1870-luvulta lähtien liike levisi voimakkaasti. 1930-luvun alku ja 1960-luku olivat suurien herätysten aikoja. Pudasjärven rauhanyhdistys perustettiin virallisesti vuonna 1932. Pudasjärven rauhanyhdistyksen toimitalo on valmistunut vuonna 1976.

## Lähteet
Daniel Kvammen

**Daniel Kvammen** (s. 27. huhtikuuta 1988 Geilo) on norjalainen laulaja-lauluntekijä ja kitaristi. Hänen esikoisalbuminsa *Fremad i alle retninga* ilmestyi vuonna 2015 ja menestyi hyvin. Kvammen sai seuraavan vuoden Spellemannprisen-gaalassa kolme ehdokkuutta. Vuonna 2017 hän voitti vuoden musiikkivideon Spellemannin. Yhteensä häneltä on vuoteen 2022 mennessä ilmestynyt neljä albumia ja yksi kokoelmalevy.

## Albumit
* *Fremad i alle retninga* (2015)
* *Vektlaus* (2017)
* *Maktlaus* (2017)
* *Guta som gret* (2021)
* *Absolutt klining* (2022, kokoelma)

## Lähteet
Kvammen

**Kvammen** on seuraavien norjalaisten henkilöiden sukunimi:

* Daniel Kvammen (s. 1988), muusikko
* Reidar Kvammen (1914–1998), jalkapalloilija
NESARA

**NESARA** on Harvey F. Barnardin kirjassa *Draining the Swamp: Monetary and Fiscal Policy Reform* (1996) esitetty radikaalien talousuudistusten kokoelma ja sen pohjalta kehitetty salaliittoteoria. Barnardin ehdotukset muotoiltiin lakiesitykseksi. Ehdotuksiin kuuluivat tuloveron korvaaminen kansallisella myyntiverolla ja valuutan sitominen kultakantaan.

Barnardin alkuperäisessä ehdotuksessa NESARA on lyhenne sanoista *National Economic Stabilization and Recovery Act*, mutta ehdotetuista uudistuksista alettiin 2000-luvulla käyttää nimeä *National Economic Security and Reformation Act*. Salaliittoteoreettisia aineksia sisältänyt esoteerispiirteinen fantasia laajeni koko maailmaa koskevaksi, jolloin siihen alettiin viitata nimellä GESARA (Global Economic Security and Reformation Act).

Lakiehdotusta ei todellisuudessa koskaan otettu Yhdysvaltain kongressin käsittelyyn, mutta salaliittoteoreetikkojen mukaan laki hyväksyttiin kongressissa. Heidän mukaansa todisteet tuhottiin järjestämällä syyskuun 11. päivän iskut, minkä lisäksi salainen maailmanhallinto pyrkii estämään muutosten toimeenpanoa. Salaliittoteorian kannattajien mukaan toimeenpanon onnistuessa velat mitätöitäisiin, tulovero lakkautettaisiin ja käyttöön tulisi kultakantaan sidottu maailmanvaluutta.

NESARA- tai GESARA-fantasiaa alkoi edistää Shaini Goodwin (s. 1947), joka käytti nimimerkkiä Dove of Oneness. Hän sai internetissä kultinomaista suosiota New Age -henkisyyden kannattajilta. Goodwinin mukaan tiedotusvälineet eivät saaneet kertoa ”totuutta” muutosehdotusten läpimenosta. Hän vieraili välillä myös radio-ohjelmissa, joissa perusteli väitteitään yhteyksillään arvovaltaisiin toimijoihin hallinnossa ja talouselämässä. Goodwin oli ottanut J. Z. Knightin kursseja 1980-luvun lopussa ja väitti myöhemmin tulleensa itse kanavoijaksi. 1990-luvulla hän sijoitti Omega Trust -huijaukseen. Vaikka tekijä jäi kiinni ja tunnusti huijauksen, Goodwin alkoi saada muilta uhreilta suosiota salaliittoteorioilla, jotka väitetysti selittivät sen, miksi luvattuja rahasummia ei ollut ilmaantunut.

Koronaviruspandemian alettua NESARA:n kaltaiset mielikuvitukselliset tulkinnat voimassa olevista laeista alkoivat saavuttaa jälleen suosiota. Kanadassa NESARA-/GESARA-ajattelua ryhtyi edistämään QAnon-liikkeen vaikuttaja Romana Didulo. NESARA-/GESARA-teorialla on yhteyksiä suvereenien kansalaisten liikkeeseen. Teoriaa on luonnehdittu QAnon-uskomusjärjestelmän edelläkävijäksi, koska siinä yhdistyivät QAnonin tavoin salaliittouskomukset ja poliittinen populismi.

## Lähteet
Tom Blyth

**Tom Blyth** (s. 2. helmikuuta 1995 Birmingham) on brittiläinen näyttelijä.

Blyth on opiskellut Bilborough Collegessa ja The Television Workshopissa Nottinghamissa. 21-vuotiaana hänelle tarjottiin paikkaa yhdessä maailman halutuimmista näyttelijöiden koulutusohjelmista Juilliard Schoolissa New Yorkissa, joka on kouluttanut monia kuuluisia näyttelijöitä ja muusikoita. Hän valmistui Juilliard Schoolista vuonna 2020.

Blyth on näytellyt muun muassa televisiosarjoissa *The Gilded Age* (2022) ja *[[Billy the Kid (televisiosarja)|Billy the Kid]]* (2022–). Elokuvarooleja hän on tehnyt muun muassa elokuvissa *Scott and Sid* (2018), *The Benediction* (2021) ja *[[Nälkäpeli: Balladi laululinnuista ja käärmeistä (elokuva)|Nälkäpeli: Balladi laululinnuista ja käärmeistä]]* (2023).
## Filmografia (valikoima)
### Elokuvat

### Televisiosarjat

## Lähteet
Nyrkkeily kesäolympialaisissa 2024 – naisten 50 kg

**Naisten 50 kg painoluokka [[Nyrkkeily kesäolympialaisissa 2024|nyrkkeilyssä]] [[Kesäolympialaiset 2024|Pariisi olympialaisissa 2024]]** kilpaillaan 28. heinäkuuta – 9. elokuuta 2024 Parc des Expositions de Villepintella ja Stade Roland-Garrosilla. Kilpailuun osallistuu 22 nyrkkeilijää.

## Kilpailu

## Lähteet
Fernando Mamede

**Fernando Eugénio Pacheco Mamede** (1. marraskuuta 1951 Beja – 27. tammikuuta 2026) oli portugalilainen kestävyysjuoksija. Hänen ainoa arvokisamitalinsa oli pronssimitali maastojuoksun MM-kisoista vuodelta 1981. Mamede piti hallussaan 10&nbsp;000 metrin maailmanennätystä vuosina 1984–1989, kunnes menetti sen Meksikon Arturo Barriosille.
Mamede osallistui kolmiin olympialaisiin, mutta ei saavuttanut niissä mainittavaa menestystä.

## Henkilökohtaiset ennätykset
* 800 m: 1.48,44 (Helsinki 1971)
* 1&nbsp;500 m: 3.37,98 (Montreal 1976)
* 3&nbsp;000 m: 7.43,94 (Bryssel 1983)
* 5&nbsp;000 m: 13.08,54 (Tokio 1983)
* 10&nbsp;000 m: 27.13,81 (Tukholma 1984)
* puolimaraton: 1.04.58 (Nara 1988) 

## Lähteet
Viimeinen osoite

**«Viimeinen osoite»** () on laaja julkinen muistomerkkihanke, jonka tarkoituksena on kunnioittaa neuvostoviranomaisten harjoittamien poliittisten sortotoimien seurauksena kuolleiden viattomien ihmisten muistoa. Sen periaatteena on «yksi nimi, yksi elämä, yksi merkki». Osana hanketta pieni, kämmenen kokoinen, minimalistinen, suorakaiteen muotoinen metallinen muistokyltti asennetaan taloon, josta tuli valtion mielivallan uhrin viimeinen elinikäinen osoite. Siinä on murhatun nimi, syntymävuosi, ammatti, pidätyksen ja kuoleman päivämäärä sekä kuntoutusvuosi. Kyltin vasemmalla puolella on neliönmuotoinen reikä, joka muistuttaa kortista puuttuvaa valokuvaa. Monien tällaisten henkilökohtaisten muistolaattojen yhteenlaskettu kokonaisuus muodostaa «verkostomuistomerkin», joka on ripoteltu eri kaupunkeihin ympäri maailmaa.

«Viimeinen osoite» on täysin kansalaisaloite ja muistokäytäntö. Sen keskeisenä periaatteena on, että aloite kunkin muistolaatan asentamisesta (samoin kuin sen maksamisesta) tulee yhdeltä tietylle henkilölle, joka halusi kunnioittaa poliittisen sorron seurauksena kuolleen toisen henkilön muistoa. Kyseessä voi olla uhrin sukulainen tai läheinen ystävä, uhrin viimeiseksi osoitteeksi jääneen talon asukas tai kuka tahansa muu henkilö, joka piti tällaista toimenpidettä itselleen tärkeänä.

Hankkeen tärkein tietolähde poliittisen sorron uhreista on Memorial 1990-luvulta lähtien keräämä miljoonia nimiä sisältävä tietokanta. «Viimeinen osoite» on tämän virtuaalisen luettelon fyysinen ruumiillistuma. Hanke käynnistyi vuonna 2014 vastaavan saksalaisen muistomerkin («Kompastuskivet») innoittamana. Vuoteen 2023 mennessä yli puolitoista tuhatta muistokylttiä on asennettu taloihin kymmenissä kaupungeissa. Vuodesta 2017 lähtien hanke on laajentunut Venäjän ulkopuolelle ja muuttunut kansainväliseksi: kylttejä alettiin sijoittaa Tšekkiin, Ukrainaan, Moldovaan, Georgiaan, Saksaan ja Ranskaan. Samalla kirjoittajat ja tutkijat toteavat, että «Viimeisen osoitteen» tavoitteena ei ole miljoonien kylttien asentaminen «jokaiseen taloon», vaan aloitteen seurauksena syntyvä muisti ja pohdinta.

## Lähteet

## Aiheesta muualla
* http://www.poslednyadres.ru
Raahen rauhanyhdistys

**Raahen rauhanyhdistys** on Raahessa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohjella rauhanyhdistys järjestää lasten ja nuorten pyhäkouluja, päiväkerhoja, raamattuluokkia ja nuorteniltoja. 

Lestadiolainen vaikutus saapui Raaheen jo 1800-luvulla. Raahen rauhanyhdistys perustettiin vuonna 1906. Raahen rauhanyhdistyksen nykyinen toimitalo on valmistunut vuonna 2004. Raahen rauhanyhdistykseen kuului vuonna 2011 noin 350 jäsentä.

## Toimitalo
Varainhankinta uuteen toimitaloon aloitettiin 1999 ja rakennuksen suunnittelu kesällä 2002 pidettyjen suviseurojen jälkeen. Rakennuksen suunnitteli arkkitehtitoimisto Jorma Paloranta. Rakennuskustannukset olivat noin 1,04 miljoonaa euroa. Raahen rauhanyhdistyksen toimitalossa on 1002 neliömetriä. Rauhanyhdistyksen salissa on paikat 350 ihmiselle ja kahvio 200 hengelle.

## Lähteet
Drake Milligan

**Drake Milligan** (1. kesäkuuta 1998 Arlington, Texas) on yhdysvaltalainen muusikko.

Milligan aloitti uransa Elvis-imitaattorina, joka oli hänen lapsuuden harrastuksensa. Hän vieraili kansainvälisillä Elvis-festivaaleilla Collingwoodissa Toronton lähellä ja Memphisissä, joissa voitti juniorisarjat. Hän esitti 16-vuotiaana nuorta Elvistä lyhytelokuvassa *Nobody* ja muutama vuosi myöhemmin Country Music Televisionin minisarjassa *Sun Records* (2017). Vuonna 2018 hän osallistui ABC:n *American Idol* -ohjelmaan, mutta keskeytti kilpailun ja muutti Nashvilleen.

Nashvillessa Milligan solmi sopimuksen BBR Music Groupin kanssa. Ensimmäinen EP-levy *Drake Milligan* (2021) sisältää hittikappaleet ”Sounds Like Something I’d Do” ja ”Over Drinkin’ Under Thinkin’”. Esikoisalbumi *Dallas/Fort Worth* ilmestyi vuonna 2022. *Billboard*-lehti valitsi albumin yhdeksi vuoden parhaista countryalbumeista. Samana vuonna hän osallistui *America’s Got Talent* -ohjelmaan, jossa sijoittui kolmanneksi, ja esiintyi Grand Ole Opryssa.

## Diskografia (valikoima)
### Albumit
* *Dallas/Fort Worth* (2022)
### EP:t
* *Drake Milligan* (2021)
* *Jukebox Songs* (2024)
### Singlet
* ”Sounds Like Something I’d Do” (2022)
* ”Honky Tonkin’ About ” (yhdessä The Reklawsin kanssa, 2023)

## Lähteet
Pyhän Kyrilloksen kirkko

**Pyhän Kyrilloksen kirkko** () on historiallinen kirkkorakennus Ukrainan pääkaupungin Kiovan Podilin piirissä. Rakennus toimii sekä museokohteena että kirkollisten toimitusten pitopaikkana. 

Se oli osa ortodoksista Pyhän Kyrilloksen luostaria (), joka perustettiin Kiovan laitamille Kiovan Rusin aikana, noin vuonna 1140. Noin vuonna 1146 rakennetusta Pyhän Kyrilloksen kirkosta muodostui Vsevolod II Olhovitšin (k. 1146) ja hänen jälkeläistensä, Olhovitšin dynastian hautamausoleumi 1100- ja 1200-luvuilla. 1200-luvulla mongolit tuhosivat osan luostarista. Vuonna 1605 se uudelleenrakennettiin. Vuonna 1786 luostari otettiin maallisempaan käyttöön; siitä tehtiin vammautuneiden sairaala ja koti.

Pyhän Kyrilloksen kirkkoon Pyhän Sofian katedraalin ohella toinen Kiovan Rusin ajalta sälyneistä kirkoista Kiovassa. Kirkko on nimetty Pyhän Kyrillos Aleksandrialaisen mukaan. 

Vuonna 1929 lähtien Pyhän Kyrilloksen kirkko julistettiin kansallisesti suojelluksi museoalueeksi. Vuodesta 1962 se on ollut osa Kiovan Pyhän Sofian kansallista suojelualuetta. Kirkko liitettiin Pyhän Sofian katedraalin suojelualueen luostarirakennuksena Unescon maailmanperintöluettelon kohteeksi vuonna 1990.


Кирилівський монастир на мал. Ф. Солнцева, 1843.jpg| Pyhän Kyrilloksen luostari vuoden 1843 maalauksessa.
St Cyril's Monastery (Panorama).JPG| Pyhän Kyrilloksen luostari 1900-luvun alun valokuvassa.
Кирилловская церковь Киев 1.jpg|Kirkon alttaria.
Склепіння і фрески Кирилівської церкви 08.jpg|Sisäkattoa.


## Lähteet

## Aiheesta muualla
Kertosäe

**Kertosäe** on fraasi, säe tai joukko rivejä, jotka toistuvat säännöllisesti runossa tai laulussa. Suomenkielisen termin syntyyn liitetään Daniel Europaeus.

Kertosäkeitä esiintyy esimerkiki egyptiläisessä *[[Kuolleiden kirja]]ssa*, muinaisessa kirjallisuudessa ja balladeissa. Musiikissa kertosäkeen sanotaan olevan kappaleen loppuratkaisu ja kliimaksikohta, jossa säe on yksinkertaistettu toistettavaksi asiaksi. Kertosäe on tyypillisesti "säe-kertosäe" -musiikkirakenteessa toinen tärkeä osa. Toisinaan sanotaan, että kappaleen kertosäkeen olisi alettava ennen kuin kappaleesta on kulunut minuutin verran. Suositut kappaleet usein noudattavat samankaltaista rakennetta säkeen ja kertosäkeen vuorottelussa.

## Katso myös
* Säkeistö

## Lähteet
Laukaan rauhanyhdistys

**Laukaan rauhanyhdistys** on Laukaassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen. Seurojen ohjella rauhanyhdistys järjestää lapsi- ja nuorisotyötä.

## Historia
Lestadiolaisuus saapui Laukaaseen vuonna 1875, jolloin alueella liikkui saarnaaja Kustaa Jalo. Lestadiolainen herätys levisi Laukaassa rautatieläisten keskuudessa. 1900-luvun alussa rauhanyhdistys järjesti seuroja ahkerasti ja toiminta vakiintui 1920-luvun aikana. Laukaan rauhanyhdistys perustettiin 19. maaliskuuta 1939. Vuodesta 1945 Laukaassa toimi lestadiolainen kappalainen Väinö Vesterinen. Vuonna 2005 Laukaan rauhanyhdistykseen kuului 354 jäsentä.

## Toimitalo
Laukaan rauhanyhdistyksen ensimmäinen toimitalo rakentui Harhalan pappilan naapuriin vuonna 1986. Rauhanyhdistyksen uusi toimitalo valmistui vuonna 2021. Toimitalo rakentui vanhan rauhanyhdistyksen paikalle. Uuden rakennuksen suunnittelu käynnistettiin vuonna 2019, ja maaliskuussa 2020 alkoi rakentaminen.

## Lähteet
Danzigin diskografia

Tämä on **[[Danzig (yhtye)|Danzigon]] [[diskografia]]**.
## Studioalbumit
* 
* 
* 
* 
* 
* 
* 
* 
* 
* 
* 
* 

## Livejulkaisut
* 
* Grimson Highway (Live 1989) (2022)

## Kokoelma-albumit
* 

## Videot
* 
* 
* 
* 

## EP:t
* 
* 
* Who Killed Marilyn? (2023)

## Singlet
* ”Mother” (1988)
* ”Her Black Wings” (1990)
* ”Killer Wolf” (1990)
* ”A Taste of Danzig III” (1992)
* ”Dirty Black Summer” (1992)
* ”How the Gods Kill” (1992)
* ”It’s Coming Down” (1993)
* ”Mother ’93” (1993)
* ”Until You Call On the Dark” (1994)
* ”Brand New God” (1994)
* ”Cantspeak” (1994)
* ”I Don’t Mind the Pain” (1995)
* ”7th House” (1996)
* ”Sacrifice” (1996)
* ”Unspeakable” (1999)
* ”Wicked Pussycat” (2001)
* ”On a Wicked Night” (2010)
* ”Ju Ju Bone” (2011)
* ”Devil's Angels” (2015)
* ”Last Ride” (2017)
* ”Devil on Hwy 9” (2017)
* ”One Night” (2020)
* ”Always on My Mind” (2020)

## Lähteet
Thurman

**Thurman** on muun muassa seuraavien henkilöiden sukunimi:

* Janne Thurman (1866–1931), suomalainen opettaja ja pankinjohtaja, Ab Grankulla-yhtiön perustaja ja toimitusjohtaja
* Johanna Wilhelmina Thurman (1811–1870), suomalainen kauppias ja kauppaporvari
* Keith Thurman (s. 1988), yhdysvaltalainen nyrkkeilijä
* Mary Thurman (1895–1925), yhdysvaltalainen mykkäelokuvien näyttelijä
* Uma Thurman (s. 1970), yhdysvaltalainen näyttelijä ja malli.
Pyhäjoen rauhanyhdistys

**Pyhäjoen rauhanyhdistys** on Pyhäjoella sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen. Seurojen ohella rauhanyhdistys järjestää lapsi- ja nuorisotyötä. Pyhäjoen rauhanyhdistyksen toimitalo on rakennettu vuonna 1983. Pyhäjoen rauhanyhdistykseen kuului vuonna 2011 noin 140 jäsentä.

## Historia
Lestadiolainen herätys saapui Pyhäjoelle vuonna 1867 saarnaaja Eeli Juolan myötä. 1870-luvulla Pyhäjoelle oli muodostunut oma lestadiolaisten joukko, jolla oli omat saarnaajat. Pyhäjoen lestadiolaiset hankkivat ensimmäisen seuratuvan vuonna 1880, joka sai sijaintinsa mukaan nimekseen Harjun kirkko. 1900-luvun alussa lestadiolaisten määrä Pyhäjoella nousi noin 400 henkeen. 1940-luvulla liike oli jakautunut vanhoillislestadiolaisuuden lisäksi rauhansanalaisuuteen ja uusherätykseen. Vanhoillislestadiolaisten toimintaa oli Yppärissä, Pirttikoskella ja kirkonkylässä. Pyhäjoen rauhanyhdistys perustettiin vuonna 1951.

## Lähteet
Front Line Assembly

**Front Line Assembly** on vuonna 1986 Vancouverissa Kanadassa perustettu elektronisen musiikin yhtye. Yhtyeen kokoonpano on muuttunut vuosien aikana, mutta sen ytimessä ovat Bill Leeb ja Rhys Fulber. Yhtye yhdisteli industrial-tyyliä ennen kuin Nine Inch Nails teki siitä valtavirtaa.

## Studioalbumit
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
*
Auguste Jordan

**Auguste Jordan** (21. helmikuuta 1909 Linz, Itävalta – 17. toukokuuta 1990) oli ranskalais-itävaltalainen jalkapalloilija, pelipaikaltaan keskushyökkääjä.

Jordan edusti 1924–1932 itävaltalaista LASK:ia, itävaltalaista Floridsdorferia 1932–1933 ja ranskalaista Racing Clubia 1933–1949. Hän voitti jälkimmäisen kanssa Ligue 1:n kaudella 1935–1936 sekä Ranskan cupin neljästi kausilla 1935–1936, 1938–1939, 1939–1940 ja 1944–1945. Hän pelasi yhteensä 63 ottelua Ligue 1:ssä, joissa hän teki 2 maalia. Bundesliigassa hän taas pelasi 42 ottelua ja teki 24 maalia. Yhteensä hän pelasi 140 liigaottelua, joissa hän teki 34 maalia. Jordan debytoi Ranskan A-maajoukkueessa tammikuussa 1938. Hän kuului joukkueen kokoonpanoon vuoden 1938 maailmanmestaruuskilpailuissa ja pelasi kaksi ottelua.

## Lähteet
Tammisaaren lähetysseurakunta

**Tammisaaren lähetysseurakunta** () on Raaseporin Tammisaaressa toimiva vapaaseurakunta. Seurakunta on perustettu vuonna 1891. Seurakunnan johtaja on Maria Nikander. Seurakunnan toimitilat sijaitsevat Tammisaaren keskustassa Koivuniemenkadulla. Seurakunta kuuluu Missionskyrkan i Finland -kirkkokuntaan.

Tammisaaren lähetysseurakunta perustettiin vuonna 1891. Vuonna 1939 seurakunta sai käyttöönsä oman seurakuntatalon joka siirrettiin Kemiönsaaren Skinnarvikistä Tammisaareen Koivuniemenkadulle. 

## Katso myös
* Uskonto Uudellamaalla
* Vapaakirkollisuus Suomessa
* Suomen Vapaakirkko

## Lähteet
Voimistelu kesäolympialaisissa 2024

**[[Voimistelu]]ssa** kilpailtiin Pariisin kesäolympialaisissa 2024 telinevoimistelussa, trampoliinivoimistelussa ja rytmisessä voimistelussa. Telinevoimistelukilpailut käytiin 27. heinäkuuta – 5. elokuuta, trampoliinivoimistelukilpailut 2. elokuuta ja rytmisen voimistelun kilpailut 8.–10. elokuuta. Mitaleja oli jaossa 18 kilpailutapahtumassa.

## Mitaliyhteenveto

### Telinevoimistelu

#### Miehet

#### Naiset

##### Naisten permantokilpailun mitalienjaosta
Naisten permantokilpailun loppukilpailussa alun perin viidenneksi sijoittunut Yhdysvaltain Jordan Chiles sai 13,666 pistettä. Hänen suorituksensa jälkeen Yhdysvaltain joukkueen valmentaja vaati Chilesin pisteiden tarkistamista. Tarkistuksen jälkeen tuomaristo korotti hänen pisteensä 13,766:een ja näin hän nousi pronssille. Romanian voimisteluliitto kuitenkin valitti asiasta urheilun kansainväliseen vetoomustuomioistuimeen (CAS). CASin päätöksen mukaan tuomariston ei olisi edes pitänyt ottaa pisteidentarkistuspyyntöä käsiteltäväksi, sillä valitusaika yksi minuutti oli umpeutunut. CASin mukaan Yhdysvaltain joukkue jätti valituksen neljä sekuntia myöhässä. CASin päätöksen jälkeen kansainvälinen voimisteluliitto FIS palautti pisteet alkuperäisiksi.

Yhdysvaltain voimisteluliiton mukaan se jätti tarkistuspyynnön 47 sekunnin jälkeen eli minuutin aikarajan sisällä. Chilesin asianajajat ovat jättäneet Sveitsin liittovaltion korkeimpaan oikeuteen valituksen CASsin päätöksestä.

### Trampoliinivoimistelu

### Rytminen voimistelu

## Lähteet
Egosentrismi

**Egosentrismi** viittaa vaikeuteen erottaa itseä ja muita toisistaan. Tarkemmin sanottuna egosentrismi on vaikeutta havaita ja ymmärtää tarkasti muita näkökulmia kuin omaansa. 

Egosentrismiä esiintyy koko elämänkaaren ajan: vauva-iässä, varhaislapsuudessa, nuoruudessa ja aikuisuudessa. Vaikka egosentrinen käyttäytyminen on vähemmän näkyvää aikuisuudessa, joidenkin egosentristen muotojen olemassaolo aikuisuudessa osoittaa, että egosentrisyydestä ylipääseminen voi olla elinikäinen kehitysprosessi, joka ei koskaan saavuta täydellistä valmistumista. 

Aikuiset vaikuttavat olevan vähemmän egosentrisiä kuin lapset, koska he korjaavat nopeammin kuin lapset alun perin egosentristä näkökulmaansa, eivätkä siksi että aikuisilla olisi alun perin vähemmän egokeskeisempi näkökulma kuin lapsilla.
Musiikkivuosi 1950

**Musiikkivuosi 1950** käsittelee vuoden 1950 tärkeitä musiikkitapahtumia, uutisia ja julkistuksia.

## Tapahtumia

## Julkaisuja
* Édith Piaf: "Hymne à l’amour"
* Aarre Merikanto: *Laulu meren kaupungista: Helsingin kaupungin 400-vuotisjuhlakantaatti*

## Kilpailuja
Joni Savaste

**Joni Savaste** (s. 2004) on suomalainen maastopyöräilijä. Hän edusti Suomea Pariisin olympialaisissa 2024. Hän edustaa kotimaassaan Rajamäen Kehitystä.

Savaste kilpaili Euroopan-mestaruuskilpailuissa ensimmäisen kerran vuonna 2024 Romaniassa ja sijoittui U23-luokassa 39:nneksi. Pariisin olympialaisissa Savaste keskeytti kaaduttuaan pahasti kilpailun ensimmäisen kierroksen loppupuolella.

Savaste harrasti nuorempana motocrossia. Hän kilpaili maastopyöräilyssä ensimmäisen kerran 16-vuotiaana. Hän saavutti SM-hopeaa vuonna 2024.

## Lähteet

## Aiheesta muualla

* 
*
Oulaisten rauhanyhdistys

**Oulaisten rauhanyhdistys** on Oulaisissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohella rauhanyhdistys järjestää lasten ja nuorten pyhäkouluja, päiväkerhoja, raamattuluokkia, ja nuorteniltoja. Oulaisten rauhanyhdistyksen toimitalo on rakennettu vuonna 1993. Oulaisten rauhanyhdistykseen kuului vuonna 2011 noin 370 jäsentä.

## Historia
Lestadiolainen herätys saapui Oulaisiin Merijärven suunnalta. Ensimmäiset seurat pidettiin Palokankaan talossa vuonna 1870. Vuonna 1881 lestadiolaisuus oli jo saavuttanut voimakkaimman uskonnollisen liikkeen aseman Oulaisissa. 1900-luvun alussa lestadiolaisia oli jopa kymmenesosa paikkakuntalaisista. Oulaisten rauhanyhdistys perustettiin vuonna 1912. Oma seurahuone otettiin käyttöön vuonna 1914. 1920- ja 1930-luvulla lestadiolaiset kokoontuivat ahkerasti seuroihin ja ompeluseuroihin. Ensimmäinen seurahuone tuhoutui tulipalossa 1943 ja sen tilalle rakennettiin uusi. Oulaisten rauhanyhdistyksen jäsenmäärä kasvoi voimakkaasti 1960- ja 1970-luvulla.

## Lähteet
Porin rauhanyhdistys

**Porin rauhanyhdistys** on Porissa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa on seurojen järjestäminen. Seurojen ohella rauhanyhdistys järjestää toimintaa lapsille ja nuorille, eläkeläisille, aluetoimintaa sekä muuta toimintaa. Porin rauhanyhdistyksen toimitalo on rakennettu Sampolan Louhentielle vuonna 1980.

## Historia
Lestadiolainen herätys saapui Poriin 1870-luvulla. Porin rauhanyhdistys perustettiin vuonna 1894. Lestadiolaisen herätyksen alkuaikoina pidettiin monipäiväisiä seuroja. Alkuaikoina rauhanyhdistys kokoontui kodeissa ja vuokratiloissa. Porin rauhanyhdistyksen ensimmäinen rukoushuone rakennettiin vuonna 1901 Päärnäisiin. Rauhanyhdistys toimi näissä tiloissa useiden vuosikymmenten ajan. 1970-luvulla tuli ajankohtaiseksi uuden toimitilan rakentaminen. Uusi toimitalo rakentui vuonna 1980.

## Lähteet
Dexter: Resurrection

**Dexter: Resurrection** on yhdysvaltalainen televisiosarja, joka on jatkoa vuosina 2006–2013 esitetylle Showtimen sarjalle *[[Dexter]]* ja vuonna 2021–2022 esitetylle minisarjalle **'. Sarja jatkaa suoraan ''New Bloodin'' tarinaa ja sijoittuu nykyhetkeen, toisin kuin esiosasarja **' (2024–2025), joka kertoo päähenkilö Dexter Morganin nuoruudesta sijoittuen noin 15 vuotta aikaan ennen alkuperäisen sarjan tapahtumia.

Sarja julkistettiin Kalifornian San Diegon Comic-Conissa heinäkuussa 2024, ja sen tuotanto alkoi tammikuussa 2025. Kymmenen jaksoa, jotka muodostavat *Resurrectionin* ensimmäisen tuotantokauden, julkaistiin Yhdysvalloissa 11. heinäkuuta – 5. syyskuuta välisenä aikana. Suomessa sarja alkoi 12. syyskuuta SkyShowtime-palvelussa, ja uusi jakso julkaistiin perjantaisin 7. marraskuuta 2025 asti. Saman vuoden lokakuussa sarjan ilmoitettiin saavan toisen tuotantokauden.

## Juoni
Dexter Morgan herää koomasta jouduttuaan poikansa Harrisonin ampumaksi ** -sarjan lopussa.
Sheriffi Angela Bishop on ottanut ampumisen vastuulleen ja vapauttanut Dexterin kaikista syytteistä epäiltyään tätä Matt Caldwellin murhasta. Dexterin entinen kollega Angel Batista saapuu paikalle, sillä Angela oli ottanut tähän yhteyttä ja kertonut epäilevänsä Dexteriä sarjamurhaajaksi, Bay Harborin teurastajaksi. Vaikka Angela peruu puheensa, Batista ei pysty sivuuttamaan syytöstä ja alkaa käyttäytyä epäilevästi Dexteriä kohtaan.

Pian Dexter saa kuulla New Yorkissa tehdystä murhasta, jossa ruumis on paloiteltu yhdeksään osaan. Hän tajuaa Harrisonin olevan murhan takana ja rientää kaupunkiin etsimään poikaansa. Samalla hän alkaa metsästää ”synkäksi matkustajaksi” () kutsuttua sarjamurhaajaa, joka vaanii taksikuskeja – Dexter ryhtyy itse kuljettajaksi päästäkseen lähemmäs murhaajaa.

## Näyttelijät

## Jaksot

|}

## Lähteet
 

## Aiheesta muualla
*
4-metyylibentsoehappo

**4-metyylibentsoehappo** (C8H8O2) eli **p-tolueenihappo** on karboksyylihappoihin kuuluva aromaattinen orgaaninen yhdiste. Yhdistettä käytetään muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa 4-metyylibentsoehappo on väritöntä kiteistä ainetta. Yhdiste liukenee vain niukasti veteen ja paremmin esimerkiksi etanoliin ja dietyylieetteriin. 4-metyylibentsoehappo on heikko happo, ja sen happovakio on 4,3·10-5.

4-metyylibentsoehappoa valmistetaan hapettamalla p-ksyleeniä ilmalla tai typpihapolla.

Tärkein 4-metyylibentsoehapon käyttökohde on tereftaalihapon valmistus. Ainetta käytetään lisäksi 3-amino-4-metyylibentsoehapon, lääkeaineiden, maatalouskemikaalien ja  väriaineiden valmistamiseen.

## Lähteet
Johann Joachim Kändler

**Johann Joachim Kändler** (15. kesäkuuta 1706  Fischbach, Pyhä saksalais-roomalainen keisarikunta – 17. toukokuuta 1775 Meissen, Pyhä saksalais-roomalainen keisarikunta) oli saksalainen kuvanveistäjä. Hän oli maalari Christian Friedrich Heroldin rinnalla saksalaisen posliiniteollisuuden vaikutusvaltaisin taiteilija, jonka töitä pidetään klassikkoina. Hänen parhaat varhaistyönsä olivat vielä täysin barokinsävyisiä, vuoden 1740 jälkeen rokokoon leimaamia. Päätöitä olivat kreivi Heinrich von Brühliä varten muotoiltu suuri joutsenastiasto, Dresdenin Japanilaisen palatsin (Japanisches Palais) koristeelliset eläimet, suuret monikuvioset ryhmät, pystykuva August III:sta 3/4-kokoon sekä lukuisat krinoliini- ja rakastavaisryhmäkuvat.


Meissen-Porcelain-Dancers.JPG|Tanssipari 1744.
Kaendler Liebespaar am Frühstückstisch Meissen 1744.jpg|Rakastavaiset aamiaisella. Meissen 1744.
J. J. Kaendler Kurprinz, 1747, Lustheim-1.jpg|Fredrik Kristian ja puoliso 1747.
Meissen-Porcelain-Jar.JPG|Terriini Joutsenastiastosta. 


## Lähteet

## Aiheesta muualla
Uljas Leander Lehtinen

**Uljas Leander Lehtinen** (3. marraskuuta 1874 Uskela – 23. helmikuuta 1957 Tampere) oli suomalainen nahkurimestari ja Suomen ensimmäisen nahkurikoulun perustaja ja johtaja.

Lukkari-urkurin poikana Uskelassa syntynyt Lehtinen tuli 20-vuotiaana Turkuun Alrothin liikkeeseen nahkurinoppiin ja pääsi kisälliksi Turun käsityöläisyhdistyksessä 1898. Hän teki opintomatkoja Ruotsiin, Tanskaan ja Saksaan 1899–1902 ja kävi muun muassa Freibergin nahkurikoulun.

Opinnot suoritettuaan Lehtinen perusti 1902 Saloon hienonahkatehtaan ja toimi sen johtajana. Vuonna 1906 hän perusti Tampereelle nahkurikoulun ja piti koulua omalla kustannuksellaan viiden vuoden ajan. Koulun toiminnan päätyttyä Lehtinen sai nahkurineuvojan tehtävän ja arvon. 

Lehtinen oli aloitteentekijänä ja teknillisenä johtajana sekä väliaikaisena toimitusjohtajana Tampereella Pyynikillä toimineessa Suomen ensimmäisessä hienonahkatehtaassa Tampereen Hienonahkatehdas Oy:ssä. Hän sai 1915 Tampereen Käsityö- ja Tehdasyhdistykseltä nahkurikemian ja nahkuriammatin mestarin arvon. Lehtinen toimi myös Suomen Nahkuriammatin Työnantajaliitossa.

Vuonna 1919 Lehtinen perusti Tampereen suojeluskunnan yhteyteen erillisen oravakomppanian pojille. Hän perusti myös suojeluskunnan ikämieskomppanian.

Lehtinen harrasti viulujen ja biedermeierhuonekalujen tekemistä. Hän teki omiin kokoelmiinsa useita kymmeniä viuluja. Hän harrasti myös taulujen maalausta, kupariesineiden muun muassa lamppujen pakotusta sekä reliefien ja etsauksien tekoa. Hän suunnitteli äitinsä sisaren, opettaja ja eläinsuojelija Mandi Sjöblomin (1858–1936) hautapatsaan Marttilan hautausmaalle.

Uljas Leander Lehtinen oli naimisissa opettaja Amalia Lindfelt-Lehtisen kanssa, joka oli naisten käsityönopetuksen uranuurtaja ja Tampereella 1898–1916 toimineen käsityönopettajia kouluttaneen Kasvatusopillisen käsityökoulun perustaja ja johtaja. Uljas Leander Lehtinen on haudattu Kalevankankaan hautausmaalle.

Elokuvaohjaaja Virke Lehtinen on Uljas Leander Lehtisen poika.

## Lähteet

## Aiheesta muualla
* Käytännöllinen nahkurikoulu. Uljas Leander Lehtinen aloitti Satakunnankatu 26:n puurakennuksessa käytännöllisen nahkurikoulun vuonna 1907. Lehtinen maksoi koulun kulut omasta pussistaan. Uljas Leander Lehtinen kuvassa keskellä. Tampereen historialliset museot (Finna)
Meriansioiden ritarikunta

**Meriansioiden ritarikunta** () on ranskalainen kunnianosoitus, joka perustettiin vuonna 1930. Sitä myönnetään tunnustuksena ansiokkaasta palveluksesta merenkäyntiin liittyvissä ansioissa niin kauppalaivaston kuin merivoimien palveluksessa. Myös hallinnon ja meripelastuksen yhteydessä saavuttetut ansiot luetaan myöntämisperusteiksi.

Lähtökohtaisesti henkilö nimitetään ensin ritariksi, mutta virkansa puolesta upseereina tai komentajina toimivat voidaan nimittää suoraan ylempiin luokkiin. Kunnianosoitusta jakaa Ranskan meriasioista vastaava ministeri. 

Ritarikunnassa on kolme luokkaa:

*  komentaja
*  upseeri
*  ritari

## Lähteet
Li Meng

**Li Meng** (, s. 2. tammikuuta 1995 Shenyang, Kiina) on kiinalainen koripalloilija. Li edustaa Sichuan Yuandata. Li on edustanut Kiinaa maajoukkuetasolla Pariisin olympialaisissa 2024. Li edusti vuonna 2023 WNBA:ssa pelaavaa Washington Mysticsiä. 

## Varhainen elämä
Li kasvoi Shenyangissa. Lin vanhemmat veivät hänet harrastamaan uintia. Vuoden uimisen jälkeen Li alkoi kärsimään korvakivusta ja lopetti uimisen lääkärin kehotuksesta. Hän alkoi pelaamaan koripalloa viisivuotiaana. Lapsena Li unelmoi pelaamisesta Kiinan koripallon naisten maajoukkueessa ja WNBA:ssa.

## Lähteet
Muwafaq Tarif

**Muwafaq Tarif** (, ; s. 1963) on Israelin druusien uskonnollinen johtohahmo. Tarif peri asemansa isoisältään Amin Tarifilta vuonna 1993.

## Elämäkerta
Muwafaq Tarif syntyi Julisissa vuonna 1963 sukuun, jonka jäsenet olivat johtaneet nykyisen Israelin alueen druuseja vuodesta 1753 Palestiinan brittiläisen mandaattihallinnon kaudelle ja edelleen myöhemmin itsenäisessä Israelissa. Tarif peri asemansa Israelin druusien uskonnollisena johtajana (šeikki) isoisältään Amin Tarifilta vuonna 1993.

Asemassaan Tarif on tehnyt kansainvälistä työtä ajaen vähemmistöuskojen oikeuksia vieraillen esimerkiksi Yhdistyneissä kansakunnissa ja Yhdysvaltojen Valkoisessa talossa sekä pitäen yllä yhteyksiä vaikuttajiin Lähi-idässä. Druuseja Israelissa on koskettanut esimerkiksi Syyrian sisällissota. Druuseilla on yhteyksiä Syyrian druusivähemmistön kanssa. Tarif otti kantaa Syyrian druusien puolesta Bašar al-Assadin hallintoa vastaan taistelleiden kapinallisten uhatessa druusikyliä Israelin miehittämän Golanin tuntumassa uhaten jopa Israelin druusien voivan tarpeen vaatiessa puuttua tilanteeseen Syyrian druusien puolesta. Syyrian druusit ovat olleet tyypillisesti Assadin hallinnon kannattajia. Tarif on myös kiistellyt Libanonin druusien johtohahmo Walid Jumblattin kanssa tultuaan itse kritisoiduksi esimerkiksi Benjamin Netanjahun hallinnon ja Gazan sodan tuomitsematta jättämisestä.

Israelissa Tarif on esimerkiksi kritisoinut vuonna 2018 läpivietyä lakia Israelin asemasta juutalaisten kansallisvaltiona. Toteamus oli aikaisemmin Israelin itsenäisyysjulistuksessa, mutta ei muissa lakiteksteissä. Tarifin mukaan laki ei takaa vähemmistöjen oikeuksia. Hän on myös vastustanut mahdollista druusinaisten asevelvollisuutta puolustusvoimissa. Israelissa druuseista ovat asevelvollisia vain miehet. Huhtikussa 2018 Tarif osallistui Israelin itsenäisyyden 70-vuotispäivien juhlallisuuksiin. Vuonna 2025 hänet palkittiin Israelin presidentin mitalilla.

## Lähteet
Ranskalaisperheen mitali

**Ranskalaisperheen mitali** () on ranskalainen kunnianosoitus, joka perustettiin 26. toukokuuta 1920 suurikokoisten perheiden palkitsemiseksi. Vuodesta 1982 lähtien mitalia on jaettu myös miehille. Kunnianosoitusta myönnetään lasten vanhemmille lähtökohtaisesti kahdessa tapauksessa:

* on kasvattanut väh. 4 ranskalaista lasta (joista vanhin on väh. 16-vuotias) tarjoten näille parhaimman mahdollisen materiaalisen ja moraalisen kasvuympäristön
* on kasvattanut väh. yhden lapsen (joista vanhin on väh. 16-vuotias) ansiokkaasti erityisen haastavissa taloudellisissa ja sosiaalisissa olosuhteissa

Aloitteen mitalin saajaksi tehdään paikalliselle kunnalle, joka arvioi tämän jälkeen täyttyvätkö mitalin saamisperusteet. Mikäli kunta puoltaa mitalin myöntämistä, lopullisen päätöksen sen myöntämisestä tekee paikallisen departementin prefekti.

Mitalia myönnetään kolmessa luokassa:

*  kultainen 
*  hopeinen
*  pronssinen

## Lähteet
Victor Koretzky

**Victor Koretzky** (s. 26. elokuuta 1994 Béziers, Ranska) on ranskalainen kilpapyöräilijä, joka on menestynyt erityisesti maastopyöräilyssä. Koretzky voitti XCO-maastopyöräilyn Ranskan-mestaruuden vuonna 2019. Koretzky sai hopeaa Pariisin olympialaisten maastopyöräilyssä vuonna 2024, kun hän hävisi kiivaan kilpailun britti Tom Pidcockille, joka saavutti voitollaan toisen olympiakultansa. Hän on saavuttanut MM-kilpailuissa kultaa XCC-luokassa, eli lyhyemmällä matkalla, vuosina 2024 ja 2025 sekä XCO-maastoajossa hopeaa 2024 ja pronssia 2025. Victor Koretzky on myös junioreiden maailmanmestari XCO-maastoajossa vuodelta 2011. 

Koretzky voitti XCC-maastopyöräilyn maailmancupin kokonaiskilpailun vuonna 2024. Hän on saavuttanut XCC:ssä kahdeksan maailmancupin osakilpailuvoittoa. XCO-maastopyöräilyn maailmancupin kokonaiskilpailussa hän oli toinen 2024. Lisäksi hänellä on kaikkiaan viisi osakilpailuvoittoa vuosilta 2021, 2023 ja 2025. Hän on ollut myös mukana kolmesti Ranskan maajoukkueessa joka on voittanut maastoajon joukkueviestin maailmanmestaruuden vuosina 2011, 2015 ja 2016. Hänen kilpailutallinsa on Specialized Factory Racing.

## Lähteet
Curse of Strahd

**Curse of Strahd** on Dungeons & Dragons -roolipelin seikkailumoduuli, joka julkaistiin 15. maaliskuuta 2016.

Seikkailijat joutuvat Baroviaan Ravenloftin maailmassa, jota hallitsee vuosisatoja vanha vampyyri Strahd von Zarovich. Hänellä on useita klassisia kauhugenren piirteitä.

## Vastaanotto
Curse of Strahd voitti ENnie Awardsin parhaan seikkailun ja parhaan kansitaiteen kultapalkinnon sekä vuoden tuotteen hopeapalkinnon. GeekDadin arvostelija Rory Bristol piti sitä sopimattomana pienille lapsille.

## Lähteet
Leslie Deniz

**Leslie Deniz** (s. 25. toukokuuta 1962) on uransa päättänyt yhdysvaltalainen kiekonheittäjä ja olympiamitalisti. Hän voitti kiekonheiton hopeaa Los Angelesin olympialaisissa vuonna 1984. Ennätyksekseen Deniz heitti tuloksen 65,20 metriä vuonna 1984.

## Lähteet
Florența Crăciunescu

**Florența Crăciunescu** (7. toukokuuta 1955 Craiova – 8. kesäkuuta 2008) oli romanialainen kiekonheittäjä, kuulantyöntäjä ja olympiamitalisti. Hän saavutti kiekonheiton pronssia Los Angelesin olympialaisissa vuonna 1984. Samoissa kisoissa Crăciunescu sijoittui kuulantyönnössä kahdeksanneksi. Vuoden 1980 olympialaisissa Moskovassa hän sijoittui kiekonheitossa kuudenneksi. EM-kisoissa Crăciunescu oli parhaimmillaan kiekonheitossa seitsemäs vuoden 1982 kisoissa Ateenassa.

Ennätyksekseen Crăciunescu heitti tuloksen 69,50 metriä vuonna 1985.

## Lähteet
Barbara Butch

**Leslie Barbara Butch** (s. 1981) on ranskalainen DJ ja HLBTI-oikeusaktivisti.

Butch varttui traditionalistisessa juutalaisperheessä. Hänen isänsä on marokkolaistaustainen ja äitinsä aškenasijuutalainen. Butch piti vuosina 2004–2008 Montpellierissä L’Arrosoir-ravintolaa, jossa aloitti DJ-uransa. Hän jatkoi uraansa Pariisin pienissä baareissa ja sitten maineikkaammissa yökerhoissa, kuten Rosa Bonheurissa ja La Machine du Moulin Rougessa. 5. helmikuuta 2020 Butch esiintyi alastomana *[[Télérama]]*-lehden kannessa kyseenalaistaakseen niin kutsutun läskifobian. Hän sai näkyvän aseman kehopositiivisena vaikuttajana. Jean-Paul Gaultier valitsi Butchin La belle intense -parfyymin lähettilääksi. Vuoden 2020 koronasulkujen aikana Butch järjesti konsertteja sosiaalisessa mediassa. Vuonna 2021 Ranskan HLBTI-journalistien liitto valitsi Butchin vuoden HLBTI-persoonaksi.

Vuonna 2023 Butch oli vieraileva julkkistuomari *[[Drag Race France]]* -ohjelmassa. Heinäkuussa 2024 hän esiintyi Pariisin kesäolympialaisten avajaisseremoniassa. Butch oli avajaisissa nähdyn kiistellyn asetelman keskiössä. Kriitikkojen mukaan asetelma parodioi Leonardo da Vincin *[[Pyhä ehtoollinen]]* -teosta ja oli jumalanpilkkaa. Esitystä piti kristinuskoa halventavana Ranskan katolinen piispainkonferenssi, ja varsinkin Yhdysvalloissa konservatiiviset poliitikot pitivät esitystä raivostuttavana.

## Lähteet
Jouy-le-Potier

**Jouy-le-Potier** on kunta Ranskassa Loiret’n departementissa Centre-Val de Loiren alueella. Se sijaitsee noin 22 kilometriä Orléansin kaupungista etelään.

Kunnan nimen etymologia tulee seuraavasti. Nimi Jouy perustuu muinaiseen jupiter-kulttiin (latinaksi Jovi) ja nimi Potier on tarkenne, joka lisättiin 1200-luvulla perustuen alueen keramiikanvalmistukseen.

Saint-Pierren kirkko on rakennettu muinaisen Jupiter-temppelin paikalle. Galliaa alettiin käännyttää kristinuskoon 300-luvulla, ja tuolloin Toursin piispa Martinus tuhosi temppelit rakentaen niiden tilalle kirkkoja. Ensimmäinen kirkko on luultavasti ollut pieni ja puurakenteinen. 1100-luvulla rakennettiin romaaninen kirkko, jonka kuisti on edelleen säilynyt, ja se on listattu historiallisten monumenttien luetteloon. Protestantit tuhosivat kirkon Ranskan uskonsodissa vuonna 1562, ja se kunnostettiin vuonna 1868.

## Lähteet

## Aiheesta muualla
Pyöräily kesäolympialaisissa 2024 – naisten aika-ajo

**Naisten pyöräilyn aika-ajo [[Kesäolympialaiset 2024|Pariisin 2024 kesäolympialaisissa]]** kilpailtiin 27. heinäkuuta 2024 Pariisissa reitillä, joka alkoi Hôtel des Invalidesilta ja päättyi Pont Alexandre III:lle. Kilpailuun osallistui 35 urheilijaa 26 maasta.

Kilpailu käytiin hankalissa olosuhteissa sateen liukastamalla reitillä, ja moni kilpailijoista kaatui matkalla. Kilpailun voitti ylivoimaisesti Australian Grace Brown, joka voitti toiseksi tulleen Ison-Britannian Anna Hendersonin yli puolentoista minuutin erolla. Kolmanneksi sijoittui Yhdysvaltain Chloé Dygert, joka hänkin kaatui kerran kilpailun aikana.

## Formaatti ja reitti
Kilpailijat lähtivät matkaan reitille väliaikalähtönä 90 sekunnin lähtövälillä. Ensimmäinen kilpailija lähti matkaan kello 14.30 paikallista aikaa ja viimeinen kello 15.21. Kilpailureitin pituus oli 32,4 kilometriä. Kilpailun lähtöpaikka oli Hôtel des Invalides ja reitti kulki Pont de Sullyn, Place de la Bastillen, Bois de Vincennesin, Vincennesin linnan ja Place de la Nationin kautta takaisin Place de la Bastillelle ja siitä maaliin, joka sijaitsi Pont Alexandre III:lla. Reitti oli käytännössä tasainen: nousumetrejä tuli koko matkalla yhteensä 150. Reitti itsessään ei ollut erityisen tekninen tai vaativa, mutta se oli epätasainen ja sisälsi pintamateriaalin vaihteluita. Lisäksi kilpailupäivänä vallinnut sateinen sää teki erityisesti mutkista ja reitillä olleista tiemerkinnöistä liukkaita.

## Tapahtumat
Kilpailu ajettiin haastavissa olosuhteissa, vesisateessa ja märällä asfaltilla. Alkupään lähtijöistä kilpailun aloitti nopeiten Yhdysvaltain Taylor Knibb, mutta hän menetti johtonsa kaaduttuaan liukkaassa mutkassa. Samassa mutkassa kaatui myös muun muassa Tanskan Cecilie Uttrup Ludwig. Knibb kaatui kilpailun aikana yhteensä kolmesti, ja lisäksi myös hänelle varapyörää tuomassa ollut mekaanikko kaatui. Muita kilpailun aikana kaatuneita olivat Belgian Lotte Kopecky ja Itävallan Anna Kiesenhofer.

Toiseksi viimeisenä matkaan lähtenyt Grace Brown nousi johtoon ja alkoi tehdä ylivoimaisia väliaikoja. Tästä huolimatta hän jatkoi kovaa maaliin asti, ja voitti lopulta Anna Hendersonin yli puolentoista minuutin erolla, vaikka aika-ajossa tyypilliset erot urheilijoide välillä ovat sekunteja. Kolmanneksi noin sekunnin päähän Hendersonista tuli viimeisenä matkaan lähtenyt Chloé Dygert, joka hänkin kaatui kilpailun aikana kertaalleen.

Suomen edustaja Anniina Ahtosalo jäi kilpailussa sijalle 30 kärsittyään teknisistä ongelmista. Hänen aika-ajopyörästään puhkesi rengas kahden kilometrin ajon jälkeen. Hän vaihtoi maantiepyörään, mutta siitä jumiutuivat vaihteet. Viimeiset 20 kilometriä hän polki varamaantiepyörällään.

## Tulokset

## Lähteet
Kansainvälinen sosiaalisen oikeudenmukaisuuden päivä

**Kansainvälinen sosiaalisen oikeudenmukaisuuden päivä** () on Yhdistyneiden kansakuntien yleiskokouksen vuonna 2007 julistama teemapäivä, jota vietetään 20. helmikuuta. Sen tarkoituksena on muistuttaa jäsenmaita siitä, että sosiaalinen oikeudenmukaisuus on tärkeä asia  rauhallisen ja menestyksekkään yhteiselon turvaamiseksi maailmassa.

Yhdistyneet kansakunnat ja ILO ovat listanneet sosiaalisesta oikeudenmukaisuudesta koituvia hyötyjä ja ehdottaneet keinoja sosiaalisen oikeudenmukaisuuden saavuttamiseksi. Kansainvälinen työjärjestö ILO hyväksyi vuonna 2008 ja päivitti vuonna 2022 sosiaalista oikeudenmukaisuutta koskevan julistuksen.

## Käsitteen sisältö
Sosiaalinen oikeudenmukaisuus on normatiivinen kysymys, joka koskee sitä, miten asioiden tulisi olla. Sen takia sen sisällöstä ei ole vain yhtä käsitystä, vaan useita toisistaan poikkeavia näkemyksiä.

Suomen YK-liiton mielestä sosiaalista oikeudenmukaisuutta edistetään parhaiten lisäämällä sukupuolten tasa-arvoa, puolustamalla alkuperäiskansojen oikeuksia sekä poistamalla sellaisia esteitä, joita yksilön sukupuoli, ikä, rotu, etninen alkuperä, uskonto, kulttuuri tai vamma voi aiheuttaa. Myös köyhyyden poistaminen ja kaikkien yhtäläisen ihmisarvon turvaaminen kaikille ovat YK-liiton mielestä tärkeitä tavoitteita sosiaalisen oikeudenmukaisuuden saavuttamiseksi.

Taloustieteen nobelisti Friedrich A. Hayek on väittänyt, että sosiaalisen oikeudenmukaisuuden käsite on sisällöllisesti tyhjä, eivätkä sen käyttäjät itsekään tiedä, mitä sillä tarkoittavat. Sanaa käytetään oikeuttamaan kunkin henkilön omia mielipiteitä, joita ei sen tarkemmin perustella.

## Katso myös

* Distributiivinen oikeudenmukaisuus
* Oikeudenmukaisuus

## Lähteet

* 
* 

### Viittaukset
Ligny-le-Ribault

**Ligny-le-Ribault** on kunta Ranskassa Loiret’n departementissa Centre-Val de Loiren alueella. Se sijaitsee Cosson-joen varrella, noin 30 kilometriä Orléansin kaupungista etelään.

Bretèchen tiilitehdas on vuodesta 1890 lähtien valmistanut käsityönä laattoja ja tiiliä, jotka sopivat arvostettujen monumenttien ja linnojen entisöintiin. Esimerkiksi Versailles’n palatsissa ja useissa Loirejoen laakson linnoissa on käytetty tehtaan valmistamia terrakottalaattoja ja tiiliä. Myös itse tehdas on nykyään nimetty historialliseksi monumentiksi.

Château de Bon-Hôtel rakennettiin vuosina 1875-1882. Sen suunnittelivat pariisilaiset arkkitehdit Clément ja Louis Parent orléansilaiselle aristokraattiperheelle. Linna toimi metsästyspaikkana. Se on nimetty historialliseksi monumentiksi vuonna 1991.

## Lähteet

## Aiheesta muualla
Terrorismin uhrien tunnustuksen kansallinen mitali

**Terrorismin uhrien tunnustuksen kansallinen mitali** () on ranskalainen kunniamerkki. Se perustettiin 12. kesäkuuta 2016 presidentti François Hollanden antamalla määräyksellä. Kunniamerkkiä myönnetään sellaisille henkilöille, jotka ovat kuolleet terroritekojen yhteydessä tai jääneet terroristien vangeiksi vuodesta 1974 lähtien. Saajan ei tarvitse olla Ranskan kansalainen.

Kunniamerkkiä jaetaan yhdessä luokassa:

*  kunniamerkin nauha

## Lähteet
Gortšakov

**Gortšakov**, **Gortšakova** on muun muassa seuraavien henkilöiden sukunimi:

* Aleksandr Gortšakov (1798–1883), venäläinen poliitikko, ulkoministeri
* Galina Gortšakova (s. 1961), venäläinen oopperalaulaja
* Jelena Gortšakova (1933–2002), neuvostoliittolainen keihäänheittäjä
* Mihail Gortšakov (1793–1861), venäläinen kenraali
Annamin lohikäärmeen keisarillinen ritarikunta

**Annamin lohikäärmeen keisarillinen ritarikunta** () oli vietnamilaisen Nguyễn-dynastian aikana jaettu ritarikunta. Se perustettiin vuonna 1886 keisari Đồng Khánhin käskystä, joka toimi Ranskan presidentin nukkehallitsijana. Ritarikunnalla palkittiin Ranskan siirtomaahallinnon tai keisarin hyväksi tehdyistä ansioista.

Ritarikuntaa jaettiin viidessä luokassa:

*  I luokka
*  II luokka
*  III luokka
*  IV luokka
*  V luokka

## Lähteet
Luettelo suomalaisista lähetystyöjärjestöistä

Tämä on **luettelo suomalaisista lähetystyöjärjestöistä**. Luettelo käsittää suomalaiset luterilaiset, vapaakristilliset ja tunnustustenväliset lähetysjärjestöt ja lähetystyötä tekevät kirkot. Suomen evankelis-luterilaisen kirkon lähetysjärjestöjä ovat Evankelinen lähetysyhdistys ELY, Lähetysyhdistys Kylväjä, Medialähetys Sanansaattajat, Suomen Evankelisluterilainen Kansanlähetys, Suomen Luterilainen Evankeliumiyhdistys, Suomen Lähetysseura, Suomen Pipliaseura sekä Svenska Lutherska Evangeliföreningen. 

## Lähetysjärjestöt

## Lähteet
Ål (taajama)

**Ål** on taajama Ålin kunnassa Buskerudin läänissä Norjassa ja kuntansa hallinnollinen keskus. Taajaman pinta-ala on kolme neliökilometriä ja asukasluku 2&nbsp;580 vuonna 2023.

## Lähteet

## Aiheesta muualla
Torpo

**Torpo** on taajama Ålin kunnassa Buskerudin läänissä Norjassa. Taajaman pinta-ala on 0,7 neliökilometriä ja asukasluku 376 vuonna 2023.

## Kuvia

"Dendrochronologisch um 1200" datiert wurde die Stabkirche in Torpo. 01.jpg|Torpon sauvakirkko ja Torpon kirkko


## Lähteet

## Aiheesta muualla
Hallingdølen

**Hallingdølen** on norjalainen vuonna 1936 perustettu paikallislehti, jonka kotikunta on Ål. Lehti ilmestyy painettuna tiistaisin, torstaisin ja lauantaisin.

## Lähteet
Torpon sauvakirkko

**Torpon sauvakirkko** () on Ålin kunnassa Buskerudin läänissä Norjassa sijaitseva sauvakirkko 1100-luvun lopulta.
## Lähteet

## Aiheesta muualla
Leveldin kirkko

**Leveldin kirkko** () on Ålin kunnassa Buskerudin läänissä Norjassa sijaitseva puinen pitkäkirkko vuodelta 1880.
## Lähteet

## Aiheesta muualla
Rossnes

**Rossnes** on taajama Øygardenin kunnassa Vestlandin läänissä Norjassa. Taajaman pinta-ala on 0,4 neliökilometriä ja asukasluku 376 vuonna 2023.

## Lähteet
Nichan el Anouarin ritarikunta

**Nichan el Anouarin ritarikunta** () oli ranskalainen ritarikunta, jonka perusti alkujaan Tadjouran sulttaanikunnan hallitsija Hamed ben Mohamed lokakuussa 1887. Vuonna 1896 se otettiin osaksi Ranskan palkitsemisjärjestelmää. Ritarikuntaa jaettiin aina vuoteen 1963 asti, jolloin se lakkautettiin yhdessä muutaman muun ritarikunnan kanssa ja niiden tilalle perustettiin kansallinen ansioritarikunta.

Ritarikunnassa oli viisi luokkaa:

*  suurristi
*  suurupseeri
*  komentaja
*  upseeri
*  ritari

## Lähteet
Vladimir Svet

**Vladimir Svet** (s. 11. maaliskuuta 1992 Tallinna) on virolainen poliitikko, joka toimi infrastruktuuriministerinä heinäkuusta 2024 maaliskuuhun 2025. Hän siirtyi kesällä 2024 Sosiaalidemokraattiseen puolueeseen oltuaan aiemmin Keskustapuolueen jäsen. Svet toimi vuosina 2021–2024 Tallinnan apulaispormestarina.
## Lähteet
Jonathan Leunbach

**Jonathan Høegh von Leunbach** (16. joulukuuta 1884 – 24. syyskuuta 1955) oli tanskalainen lääkäri ja seksologi. Hän sai innoitteita Wilhelm Reichin ajattelusta ja kannatti parempaa seksuaalivalistusta, ehkäisyä ja aborttioikeutta. Vuonna 1936 hänet tuomittiin kolmeksi kuukaudeksi vankilaan laittomasta abortista. Poliittiselta vakaumukseltaan hän oli sosialisti. 
## Lähteet